
Text rozhodnutia
Súd: Krajský súd Banská Bystrica Spisová značka: 20Sd/301/2015 Identifikačné číslo súdneho spisu: 6015201295 Dátum vydania rozhodnutia: 11. 04. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6015201295.1 Uznesenie Krajský súd v Banskej Bystrici, v právnej veci navrhovateľa R. H., nar. XX.XX.XXXX, bytom P. XXX/ XX, XXX XX J., proti odporkyni Sociálna poisťovňa, ústredie, Ul. 29. augusta 8, 813 63 Bratislava, o preskúmanie rozhodnutia o starobnom dôchodku č. XXX XXX XXXX X zo dňa 19. júna 2015, takto r o z h o d o l : Konanie vo veci rozhodnutia odporkyne číslo č. XXX XXX XXXX X zo dňa 19. júna 2015 zastavuje. Navrhovateľovi náhradu trov konania nepriznáva. o d ô v o d n e n i e : Odporkyňa rozhodnutím č. XXX XXX XXXX X zo dňa 19. júna 2015 zamietla žiadosť navrhovateľa o zvýšenie invalidného dôchodku. Proti uvedenému rozhodnutiu odporkyne podal navrhovateľ v zákonnej lehote opravný prostriedok. Odporkyňa následne rozhodnutím č. XXX XXX XXXX X - A.. zo dňa 03. novembra 2015 zrušila svoje predošlé rozhodnutie a rozhodnutím č. XXX XXX XXXX X - A.. zo dňa 10. novembra 2015 zvýšila navrhovateľovi invalidný dôchodok od 29. júla 2015 na 504,20 Eur mesačne. Podľa § 250l ods.2 Občianskeho súdneho poriadku (ďalej len „OSP“) pokiaľ v III. hlave OSP nie je ustanovené inak, použijú sa primerane II. hlavy s výnimkou § 250a. Podľa § 250o OSP ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím vyhovela opravnému prostriedku podanému navrhovateľom, súd v súlade s citovanými ustanoveniami OSP konanie zastavil. O náhrade trov konania súd rozhodol podľa § 250k ods.1 v spojitosti s § 250l ods.2 OSP. Navrhovateľ bol v konaní úspešný ale náhradu trov konania si neuplatnil, a preto mu súd ich náhradu nepriznal. Poučenie: Proti tomuto uzneseniu je prípustné odvolanie do 15 dní od jeho doručenia písomne v dvoch vyhotoveniach na NS SR prostredníctvom konajúceho súdu. Odvolanie je možné podať len z dôvodov uvedených v ust.§ 205 ods.2 OSP. V odvolaní sa má popri všeobecných náležitostiach / § 42 ods.3 / uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

